Μάχη στο Καστράκι

Η μάχη στο Καστράκι ήταν μάχη της Ελληνικής επανάστασης του 1821 που έγινε στα Καλάβρυτα το 1826 ανάμεσα στους Έλληνες επαναστατημένους και τον στρατό του Ιμπραήμ Πασά.

Το Καστράκι είναι οχυρή τοποθεσία στον Χελμό κοντά στο χωριό Σόλος Αχαΐας. Το 1826 ο Ιμπραήμ Πασάς μετά την πτώση του Μεσολογγίου περνά στην Πελοπόννησο και την Πάτρα και κατευθύνεται για την Τρίπολη, στον δρόμο λεηλατεί τα χωριά που συναντά και σκλαβώνει τους κατοίκους.

Φτάνοντας στα Καλαβρυτοχώρια τα βρίσκει έρημα από κατοίκους αφού έχουν φύγει στο Καστράκι, το ίδιο και οι Μοναχοί της Αγίας Λαύρας και της πόλης των Καλαβρύτων. Στο Καστράκι έχουν οχυρωθεί σύμφωνα με τον Φωτάκο 2000Φωτάκος, Απομνημονεύματα περί της Ελληνικής Επαναστάσεως - Τόμος δ΄, κεφάλαιο θ΄ κατά άλλους 5.500 άμαχοι, ο Τρικούπης μιλάει για 5.000.

Η μάχη ξεκίνησε το πρωί της 5ης Μαΐου με την πρώτη επίθεση να αποκρούεται από τους Έλληνες, η δεύτερη, ωστόσο, υπό την ηγεσία του ίδιου του Ιμπραήμ πέτυχε να σπάσει τις γραμμές των Ελλήνων και να τους απωθήσει. Οι απώλειες ήταν βαριές για τους αμυνόμενους, 400 περίπου νεκροί, 500 έπεσαν στο γκρεμό ή θάφτηκαν στα χιόνιαΣπυρίδων Τρικούπης, Ιστορία της Ελληνικής Επανάστασης, τόμος Δ΄, Εκδόσεις Νέα Σύνορα, σελ. 38, 1000 περίπου αιχμάλωτοι, 200 περίπου γυναίκες μαζί με τα μωρά τους αγγαλιά έπεσαν στον γκρεμό να γλιτώσουν την αιχμαλωσίαΑπομνημονεύματα της νέας ιστορίας της Ελλάδος, Σπηλιάδης, σελ. 15.  Η μάχη δεν συνεχίστηκε γιατί με ένα τέχνασμα του Νικολάου Πετιμεζά τους έκανε να νομίσουν ότι έρχονται ενισχύσεις και ο Ιμπραήμ αποσύρθηκε στα Καλάβρυτα. Μεταξύ των αιχμαλώτων βρίσκονταν η γυναίκα η αδελφή και ο γιος του Νικολάου ΣολιώτηΠελοπόννησος, Η φρίκη του πολέμου στους πρόποδες του Χελμού - Τα επεισόδια που καθήλωσαν.

Παραπομπές

Καστρακι
Κατηγορία:Ιστορία της Αχαΐας